		Pielikums Nr. 6
atklāta konkursa
„Pakalpojumi Metodiskās vadības institūcijai onkoloģijas jomā”, 
id. Nr. RAKUS 2026/79, nolikumam


Līgums Nr. __________ (Projekts)
par pakalpojumu sniegšanu Metodiskās vadības institūcijai onkoloģijas jomā

Rīgā,
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Vadims Beļuns, valdes loceklis Kaspars Plūme un valdes locekle Ineta Derjabo, no vienas puses, un
____________________________, (turpmāk – Izpildītājs), kuru saskaņā ar ___________ pārstāv _____________________, no otras puses,
abi kopā turpmāk – Puses, katrs atsevišķi – Puse, 
pamatojoties uz Pasūtītāja rīkotā atklāta konkursa “Pakalpojumi Metodiskās vadības institūcijai onkoloģijas jomā”, id. Nr. RAKUS 2026/79 (turpmāk – Iepirkums) rezultātiem, noslēdz šādu līgumu (turpmāk – Līgums):
1. [bookmark: _GoBack]LĪGUMA PRIEKŠMETS
Pasūtītājs uzdod, bet Izpildītājs apņemas sniegt pakalpojumus Metodiskās vadības institūcijai onkoloģijas jomā (turpmāk – Pakalpojums) atbilstoši Līguma noteikumiem, tai skaitā, Līguma pielikumam Nr. 1 “Tehniskā specifikācija” un pielikumam Nr.2 “Finanšu piedāvājums”, kā arī saskaņā ar Latvijas Republikā spēkā esošajiem normatīvajiem aktiem.
2. LĪGUMA SUMMA
2.1. Līguma summa ir līdz ___________ EUR (____________ euro un __ centi) bez pievienotās vērtības nodokļa (turpmāk – PVN). PVN Puses piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. 
2.2. Pakalpojuma cenas ir noteiktas euro atbilstoši Izpildītāja iesniegtajam finanšu piedāvājumam (Līguma pielikums Nr. 2).
2.3. Līguma 2.1. punktā norādītajā Līguma summā ietilpst Pakalpojuma sniegšana atbilstoši Līguma noteikumiem, tai skaitā personāla, darba organizācijas un transporta izmaksas, nodokļi (izņemot PVN), kā arī visi citi izdevumi, kas saistīti ar Izpildītāja līgumsaistību izpildi. Pasūtītājam nav pienākums veikt nekādus citus papildu maksājumus.
3. NORĒĶINU KĀRTĪBA
3.1. Pasūtītājs veic samaksu Izpildītājam ar pārskaitījumu uz Līgumā norādīto Izpildītāja bankas kontu līdz 2026. gada 31. decembrim, ar nosacījumu, ka ir veikta Līgumā (tai skaitā, Līguma pielikumā Nr.1) noteiktā Pakalpojuma izpilde, ir abpusēji parakstīts pieņemšanas – nodošanas akts, kā arī ir saņemts atbilstošs Izpildītāja rēķins. Izpildītājs rēķinu iesniedz Pasūtītājam elektroniski, nosūtot uz e-pastu maija.anspoka@aslimnica.lv un uz Pasūtītāja oficiālo elektronisko adresi.  
3.2. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
3.3. Pasūtītājs pirms Līguma 3.1. punktā noteiktās samaksas veikšanas, normatīvajos aktos noteiktajā kārtībā pārbauda, vai pret Izpildītāju ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības, vai Ziemeļatlantijas līguma organizācijas dalībvalsts noteiktās sankcijas, un saskaņā ar normatīvo aktu prasībām Pasūtītājam ir pienākums neveikt samaksu, ja pret Izpildītāju noteiktās sankcijas ietekmē maksājumu. Iestājoties šajā punktā minētajiem apstākļiem, Pasūtītājam ir pienākums piemērot Līguma 10.3.4. punkta noteikumus. Samaksas pienākuma termiņa tecējums apstājas ar sankciju piemērošanas brīdi un tiek atjaunots ar Latvijas Republikas kompetento institūciju norādījumiem par sankciju atcelšanu.
4. IZPILDĪTĀJA PIENĀKUMI UN TIESĪBAS 
4.1. Izpildītājam ir pienākums: 
4.1.1. Pakalpojumu sniegt kvalitatīvi, atbilstoši šī Līguma noteikumiem (tai skaitā Līguma pielikumā Nr.1 noteiktajām prasībām), kā arī Latvijas Republikā spēkā esošajiem normatīvajiem aktiem;
4.1.2. sniegt Pakalpojumu ar saviem līdzekļiem, darbaspēku un citiem Pakalpojuma kvalitatīvai un pilnvērtīgai izpildei nepieciešamajiem resursiem saskaņā ar Līguma noteikumiem;
4.1.3. [bookmark: _Hlk80177227]Pakalpojuma izpildē ievērot Pasūtītāja norādījumus, ja tie nav pretrunā ar Līguma noteikumiem;
4.1.4. sniegt Pakalpojumu ne dārgāk par Iepirkumā piedāvātajām cenām visā Līguma darbības laikā;
4.1.5. nekavējoties sniegt Pasūtītājam informāciju par jebkuriem apstākļiem, kas kavē vai padara par neiespējamu Līguma saistību izpildi;
4.1.6. ievērojot Publisko iepirkumu likuma 2.2 pantā, kā arī Nacionālās drošības likuma 22.2 panta 3.2 daļā noteikto, nodrošināt, ka Līguma izpildes ietvaros netiek nodarbināti un pakalpojumus nesniedz Krievijas Federācijas un Baltkrievijas Republikas pilsoņi;
4.1.7. izpildīt citas Līgumā un tā pielikumā noteiktās prasības.
4.2. Izpildītājam ir tiesības:
4.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
4.2.2. saņemt samaksu par atbilstoši Līguma noteikumiem sniegtajiem Pakalpojumiem;
4.2.3. Līgumā noteiktos gadījumos saņemt no Pasūtītāja līgumsodu.
5. PASŪTĪTĀJA PIENĀKUMI UN TIESĪBAS 
5.1. Pasūtītājam ir pienākums:
5.1.1. sniegt Izpildītājam Pasūtītāja rīcībā esošu informāciju, kas nepieciešama Līguma saistību izpildei;
5.1.2. pieņemt Izpildītāja sniegto Pakalpojumu, kas veikts atbilstoši Līguma noteikumiem;
5.1.3. veikt Līgumā noteikto samaksu Izpildītājam par atbilstoši Līguma noteikumiem sniegtu Pakalpojumu.
5.2. Pasūtītājam ir tiesības:
5.2.1. nepieņemt nekvalitatīvi, nepilnīgi vai nesavlaicīgi sniegtu Pakalpojumu un šādā gadījumā neveikt samaksu;
5.2.2. saņemt informāciju no Izpildītāja par Līguma izpildes gaitu un citiem Līguma izpildes jautājumiem;
5.2.3. Līgumā noteiktos gadījumos saņemt no Izpildītāja līgumsodu.
6. [bookmark: _Hlk206685575]PAKALPOJUMA NODOŠANAS UN PIEŅEMŠANAS KĀRTĪBA 
6.1. Izpildītājam Pakalpojuma izpilde jāpabeidz un Pakalpojuma nodevumi jāiesniedz Pasūtītājam līdz 2026. gada 30. novembrim (Pakalpojuma nodevumiem jābūt iepriekš saskaņotiem atbilstoši Līguma pielikumā Nr.1 noteiktajam). 
6.2. Pēc tam, kad Izpildītājs ir veicis Pakalpojuma izpildi, nodevumu saskaņošanu un iesniegšanu Pasūtītājam atbilstoši Līguma pielikumā Nr. 1 noteiktajam, Pušu atbildīgās personas paraksta Pakalpojuma pieņemšanas - nodošanas aktu, kas apliecina, ka visas Izpildītāja līgumsaistības ir izpildītas atbilstoši Līguma noteikumiem. Abpusēji parakstīts Pakalpojuma pieņemšanas -nodošanas akts ir pamats rēķina izrakstīšanai un iesniegšanai Pasūtītājam.
6.3. Pasūtītājs ir tiesīgs atteikties no Līguma 6.2. punktā noteiktā pieņemšanas – nodošanas akta parakstīšanas, ja Pakalpojums sniegts neatbilstoši Līguma noteikumiem. 
6.4. Līguma 6.3. punktā noteiktajā gadījumā Pasūtītājs iesniedz Izpildītājam motivētu atteikumu, nosūtot to uz Līguma 12.8.2. punktā norādīto Izpildītāja atbildīgās personas elektroniskā pasta adresi, norādot konstatētos trūkumus un norādot trūkumu novēršanas termiņu. Izpildītājam norādītie trūkumi jānovērš par saviem līdzekļiem.
6.5. Pasūtītājs paraksta pieņemšanas – nodošanas aktu tikai pēc tam, kad Izpildītājs ir pilnībā novērsis norādītos trūkumus.
6.6. Visas autora mantiskās tiesības uz darba rezultātu (Pakalpojuma nodevumiem), kas radīts saskaņā ar Līgumu vai tā darbības rezultātā, tiek nodotas Pasūtītājam ar brīdi, kad tiek abpusēji parakstīts attiecīgais pieņemšanas - nodošanas akts.
7. PUŠU ATBILDĪBA
7.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
7.2. Par katru Pakalpojuma izpildes termiņa kavējumu Pasūtītājs ir tiesīgs piemērot Izpildītājam līgumsodu 0,1 % (nulle, komats, viens procents) apmērā no Līguma summas par katru nokavēto dienu, bet ne vairāk kā 10% (desmit procenti) apmērā no Līguma summas. 
7.3. Par Līgumā noteiktā maksājuma termiņa kavējumu Izpildītājs ir tiesīgs piemērot Pasūtītājam līgumsodu  0,1% (nulle, komats, viens procents) apmērā no termiņā nesamaksātās summas par katru maksājuma nokavējuma dienu, bet ne vairāk kā 10% (desmit procentu) no kavētā maksājuma summas.
7.4. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas. Pasūtītājs ir tiesīgs ieturēt attiecīgā līgumsoda summu savstarpēja ieskaita veidā. 
7.5. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.

8. KONFIDENCIALITĀTE 
8.1. Jebkura informācija, ko Puses viena otrai sniedz šī Līguma ietvaros vai ko Puses iegūst, pildot Līguma nosacījumus, uzskatāma par konfidenciālu, ja vien informācijas sniedzējs nenosaka pretēji. Informācijas konfidencialitātes noteikumi ir spēkā bez termiņa ierobežojumiem, tostarp Līgumam zaudējot spēku.
8.2. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām.
8.3. Puses apņemas saglabāt konfidencialitāti un bez otras Puses rakstveida atļaujas nenodot un neizpaust trešajām personām informāciju, ko Puses iesniegušas otrai Pusei saistībā ar šī Līguma izpildi (neatkarīgi no tā, vai minētā informācija ir iesniegta šī Līguma darbības laikā vai pēc tā izbeigšanās) vai kura Pusei bija pieejama Līguma izpildes laikā. Konfidencialitātes ierobežojumi neattiecas uz gadījumiem, kad informācijas izpaušana ir pamatota ar tiesību normu vai ir publiski pieejama.

9. PERSONAS DATU AIZSARDZĪBA
9.1. Puses savstarpēji nodrošina fizisku personas datu aizsardzības prasību ievērošanu atbilstoši Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām.
9.2. Izpildītājs, sniedzot Pakalpojumu, nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi.
9.3. Izpildītājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas.
9.4. Izpildītājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Izpildītāja darbiniekiem. Izpildītājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Izpildītāja darbinieku darba līgumos).
9.5. Pēc Pasūtītāja pieprasījuma Izpildītājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Izpildītājs. Pasūtītājam ir tiesības pieprasīt informāciju par personas datu apstrādi, kā arī pārliecināties par šajā nodaļā noteikto prasību izpildi
9.6. Izpildītājs īsteno fizisko personu datu obligāto tehnisko aizsardzību ar fiziskiem un loģiskiem aizsardzības līdzekļiem, tai skaitā nodrošinot tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
9.7. Izpildītājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas.
9.8. Pasūtītājam ir tiesības bez iepriekšēja brīdinājuma uzdod Izpildītājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties.
9.9. Izpildītājs, tiklīdz tam kļuvis zināms personas datu aizsardzības pārkāpums, bez nepamatotas kavēšanās, bet ne vēlāk kā 24 stundu laikā no pārkāpuma fiksēšanas brīža, paziņo par to Pasūtītājam.
9.10. Ja Izpildītājs saņem datu subjekta pieprasījumu, Datu valsts inspekcijas vai citas kompetentās iestādes pieprasījumu saistībā ar Līguma ietvaros apstrādātajiem personas datiem, tas nekavējoties informē Pasūtītāju un nesniedz informāciju bez Pasūtītāja norādījumiem, ciktāl to pieļauj normatīvie akti.
9.11. Izpildītājs pēc Pasūtītāja pieprasījuma sniedz saprātīgu atbalstu Pasūtītājam datu subjektu tiesību īstenošanas, personas datu aizsardzības pārkāpumu izmeklēšanas, ietekmes uz datu aizsardzību novērtējuma veikšanas un sadarbības ar uzraudzības iestādēm nodrošināšanai.
9.12. Izpildītājs pēc Pakalpojuma izpildes pabeigšanas atbilstoši Pasūtītāja norādījumiem dzēš (iznīcina) vai atdod Pasūtītājam visu fizisko personu datus saturošo informāciju, ja vien tā nav jāglabā saskaņā ar spēkā esošajiem normatīvajiem aktiem.
9.13. Izpildītājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Izpildītāja darbības vai bezdarbības rezultātā.
10. [bookmark: _Hlk516820899]LĪGUMA DARBĪBAS TERMIŅŠ, LĪGUMA GROZĪŠANAS UN IZBEIGŠANAS KĀRTĪBA
10.1. Līgums stājas spēkā tā abpusējas parakstīšanas brīdī un ir spēkā līdz saistību pilnīgai izpildei.
10.2. Līgumu var izbeigt pirms termiņa, savstarpēji rakstveidā vienojoties, kā arī vienpusēji Līgumā paredzētajos gadījumos.
10.3. Pasūtītājam ir tiesības izbeigt šī Līguma darbību, 10 (desmit) dienas iepriekš rakstiski paziņojot Izpildītājam, ja:
10.3.1. Izpildītājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
10.3.2. pret Izpildītāju ir uzsākta maksātnespējas procedūra, vai tā darbība ir apturēta;
10.3.3. Izpildītājs atsakās sniegt Pakalpojumu vai sniedz Pakalpojumu neatbilstoši šī Līguma noteikumiem vai Latvijas Republikā spēkā esošajiem normatīvajiem aktiem;
10.3.4. Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.4. Izpildītājam ir tiesības izbeigt šī Līguma darbību, 10 (desmit) dienas iepriekš rakstiski paziņojot Pasūtītājam, ja Pasūtītājs kavē rēķina apmaksu ilgāk par 30 (trīsdesmit) dienām.
10.5. Līgumu var papildināt vai grozīt, Pusēm savstarpēji vienojoties un ievērojot Publisko iepirkumu likumā noteikto. Jebkuras Līguma izmaiņas vai papildinājumi tiek noformēti rakstveidā.
10.6. Visi Līguma pielikumi, kā arī visas šī Līguma ietvaros rakstiski noformētās un Pušu parakstītās izmaiņas, grozījumi un papildinājumi, Pušu norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
11. NEPĀRVARAMA VARA
11.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Līguma izpildes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
11.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
11.3. Ja nepārvaramas varas apstākļu dēļ Līgums nav izpildāms ilgāk par vienu mēnesi, katrai no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.
12. CITI NOTEIKUMI
12.1. Jautājumos, kas nav atrunāti šajā Līgumā, Puses vadās no Latvijas Republikas normatīvajiem aktiem.
12.2. Līguma izpildē iesaistītā personāla un apakšuzņēmēju nomaiņa, kā arī jauna personāla un apakšuzņēmēju piesaiste iepriekš rakstiski saskaņojama ar Pasūtītāju un īstenojama Publisko iepirkumu likuma 62. pantā noteiktajā kārtībā. 
12.3. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
12.4. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
12.5. Izpildītājs nav tiesīgs pilnīgi vai daļēji nodot šajā Līgumā noteiktās tiesības un pienākumus trešajām personām bez Pasūtītāja rakstiskas piekrišanas.
12.6. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.
12.7. Ja kādai no Pusēm tiek mainīta atrašanās vieta, banku rekvizīti, atbildīgās personas vai to kontaktinformācija, attiecīgā Puse piecu darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
12.8. Atbildīgās personas šī Līguma ietvaros:
12.8.1. no Pasūtītāja puses: pilnvarota komunikācijai ar Izpildītāju, šī Līguma izpildes uzraudzības veikšanai, pieņemšanas – nodošanas aktu un pretenziju parakstīšanai, kā arī citu ar Līguma izpildi saistītu darbību nodrošināšanai: ________________________________; 
12.8.2. no Izpildītāja puses: pilnvarota komunikācijai ar Pasūtītāju, šī Līguma izpildes uzraudzības veikšanai, pieņemšanas – nodošanas aktu parakstīšanai, kā arī citu ar Līguma izpildi saistītu darbību nodrošināšanai: __________, tālr. ___________, e‑pasts: ______________________. 
12.9. Līgums sagatavots uz __ (_______) lapām un parakstīts ar drošu elektronisko parakstu, satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam pievienots pielikums Nr.1 “Tehniskā specifikācija uz __ (__________) lapām” un pielikums Nr. 2 “Finanšu piedāvājums” viena xlsx.datne.

